Atklātā konkursa
“ELEKTROENERĢIJAS IEGĀDE ALŪKSNES NOVADA PAŠVALDĪBAS VAJADZĪBĀM”
(IDENTIFIKĀCIJAS NR.ANP2024/2)
IEINTERESĒTĀ PIEGĀDĀTĀJA JAUTĀJUMS UN ATBILDE
JAUTĀJUMS [1]
Ievērojot, ka iepirkumi rezultātā plānots slēgt ilgtermiņa līgumu un tirgotājam jānodrošina nemainīga fiksētā cena visu līguma darbības laiku, lūdzam 5.2.2. punktu izteikt sekojošā redakcijā. Lūgumu pamatojot ar to, ka var iestāties situācija, ka 12 mēnešu periodā individuāli atsevišķu mēnešu cena var būt zemāka, bet ilgtermiņā vidējā tirgus cena nesamazinās.

5.5.2. rakstiski brīdinot to līdz iepriekšējā kalendāra mēneša 10. (desmitajam) datumam, ja elektroenerģijas tirgū Latvijā elektroenerģijas cena secīgi vismaz 6 (sešus) mēnešus iepriekšējo 12 (divpadsmit) mēnešu periodā ir mazāka par šajā līgumā noteikto Tirgotāja cenu Lietotājam un Tirgotājs nevienojas par turpmāku elektroenerģijas pārdošanas cenas samazinājumu;

Papildus aicinām papildināt līguma projektu ar jaunu punktu sekojošā redakcijā:

5.4.4. rakstiski brīdinot to līdz iepriekšējā kalendāra mēneša 10. (desmitajam) datumam, ja elektroenerģijas tirgū Latvijā elektroenerģijas cena secīgi vismaz 6 (sešus) mēnešus iepriekšējo 12 (divpadsmit) mēnešu periodā ir augstāka par šajā līgumā noteikto Tirgotāja cenu Lietotājam un līgumslēdzēji savstarpēji nevienojas par turpmāku elektroenerģijas pārdošanas cenas palielinājumu;


Lūdzam izslēgt vai izteikt citā redakcijā nolikuma 8.2.2. punktu pamatojot to, ka tirgotājs neveic elektroenerģijas piegādi.
ATBILDE [1]
1. Līguma projekta 5.5.2. punkta nosacījums netiks precizēts, jo komisijas ieskatā tas tā arī ir domāts esošā līguma projekta redakcijā.
2. Komisija nepiekrīt papildināt līguma projektu ar jaunu 5.4.4. punktu pretendenta izteiktajā redakcijā, jo pasūtītājam jānodrošina stabilitāte līdzekļu plānošanā ilgtermiņā. Komisija uzsver, ka pretendents saskaņā ar līguma projekta 2.3. punktu savā piedāvājumā ir tiesīgs piedāvāt tādu fiksētu cenu, kurā iekļauts tirgus cenu svārstības risks.
[bookmark: _GoBack]3. Elektroenerģijas tirgotājs atbilstoši elektroenerģijas tirdzniecību regulējošiem normatīvajiem aktiem veic elektroenerģijas tirdzniecību un par elektroenerģijas pārvadi un sadali ir atbildīgs sistēmas operators. Atklātā konkursa Nolikuma 8.2.2. prasības būtība attiecas uz organizatoriskiem iepirkuma aspektiem – kārtība, kādā pasūtītājs saņem iegādāto elektroenerģiju, kādā veidā tiek organizēta komunikācija starp pretendentu un pasūtītāju, kā tiks nodoti skaitītāju rādījumi, norēķinu kārtība, tāpēc komisijas ieskatā nav nepieciešams veikt Nolikuma 8.2.2.punkta precizējumu.


